Gedig: Woorde(Foto: Magnus Lindvall/Unsplash) Elisabeth Eybers (1915 – 2007) Op vyftien maande kon ek praat, so het my ouers vertel, langs sinne selfs. Vir woorde laat ek alles op die spel. Woorde – ŉ goedkoop grabbelsak of diamantbedryf, Alladinslamp om met gemak ontbering weg te vryf. Woorde verbeur hul oggendblos ook in my moedertaal, laat staan die star sintaksisbos waar ek nog voel-voel dwaal. En op my klungeltong verkleur woordtinte in gesprek, alleen alléén kan ek hulle weer met potloodhale wek.